Milliardærdøtre og superstjerner: Dette er Formel 1-kjærestene
Formel 1-stjernene foretrekker stort sett å holde sine privatliv nettopp det - privat. Innimellom kommer det imidlertid rykter om hvem som dater hvem - og det gjelder ikke minst syv ganger verdensmester Lewis Hamilton. Det vakte oppsikt i Norge da milliardærdatter og tennisspiller Jenny Stray Spetalen i august delte bilder på Instagram der Hamilton var synlig. I juli ble de avbildet sammen på en yacht på den spanske middelhavsøyen Ibiza. Spetalen er i godt selskap. Det kryr av celebriteter som har blitt knyttet til Hamilton - som sangerne Rita Ora, Nicki Minaj og Rihanna og modeller som Barbara Palvin, Gigi Hadid, Winnie Harlow og Sofia Richie. Sitt lengste forhold  hadde Lewis Hamilton til sangeren Nicole Scherzinger, som han datet fra og til i tiden fra 2007 til 2015. I 2023 gikk ryktene om at Fernando Alonso hadde varme møter med Taylor Swift. Spanjolen spøkte det bort, men avslørte samtidig at Swift var blant hans tre favorittartister. 42-åringen er fortsatt het både på og utenfor banen. Han var gift med den spanske sangeren Raquel del Rosario fra 2006 til 2011 og var deretter sammen med den italienske modellen og TV-profilen Linda Morselli.  Våren 2023 ble det kjent at forholdet til den østerrikske tv-profilen Andrea Schlager var slutt. Finnen Valtteri Bottas har funnet kjærligheten i toppidretten.  Tiffany Cromwell er australsk toppsyklist, og sammen har de flere ganger dratt til Nord-Norge for å trene der.  Han har hytte i finske Kilpisjärvi, som ligger rett ved treriksrøysa - og som gjør at han kan sykle over grensene både til Norge og Sverige.  Det er for eksempel rundt fem mil til Skibotn, som du kan se på kartet:  Kelly Piquet (35) følger Max Verstappen (26) verden rundt. Han var lenge sammen med den tyske studenten Dilara Sanik, men de brøt i 2020. Piquet er en brasiliansk modell og influenser - og som ikke minst er datteren til Formel 1-legenden Nelson Piquet og eksen til tidligere Formel 1-fører Daniil Kvjat. Russiske Kvjat mistet plassen sin i Red Bull til nettopp Verstappen i 2016, og noen år senere «mistet» han også Piquet til Verstappen. Piquet og Kvjat har en datter sammen. – Jeg er ikke faren hennes, og det er heller ikke målet. Det er viktig å ha et godt forhold til sin egen far, og det har hun. Men jeg ser henne hver dag når jeg er hjemme. Vi kommer godt overens, sa Verstappen til Time i november. Charles Leclerc dater ifølge gpfans.com Alexandra Saint Mieux, en 21 år gammel fransk kunststudent og TikTok-profil.  Hun var på en rekke Formel 1-løp i 2023. Han var tidligere sammen med monegaskiske Charlotte Sine i flere år. Ferrari-føreren fortalte om bruddet med henne i en Instagram-post. Det var mangt et pikehjerte som brast da Lando Norris tidlig i 2022 bekreftet på sosiale medier at han datet den portugisiske modellen Luisinha Oliveira.  Norris fortalte senere på året at paret hadde fått mye hatmeldinger og dødstrusler på nettet. Han har senere bekreftet at forholdet til Oliveira er slutt, og det er uklart om Norris har kjæreste for øyeblikket. Daniel Ricciardo var lenge sammen med en barndomsvenninne. Etter at det ble slutt, har han blitt knyttet til en rekke kvinner. Sist ut er, ifølge gpfans.com, Heidi Berger.  Det er et navn som Formel 1-glade nikker gjenkjennende til.  Hun er datter av tidligere toppfører Gerhard Berger. Ricciardo og Berger ble sett sammen da Lance Strolls søster giftet seg i mai 2023. George Russell datet i sin tid Formel 1-kollega Nyck de Vries’ søster, men har siden 2020 vært sammen med Carmen Montero  Mundt. De to er et av de mer offentlige parene i «griden».  Hun jobber med finans i London, ifølge crash.net. Sergio Pérez er en av de få gifte Formel 1-førerne. Han er sammen med Carola Martinez og de har tre barn sammen. Esteban Ocon har i mange år vært sammen med Elena Berri, men forholdet skal ha tatt slutt sommeren 2023. Ocon skal for tiden date instagram’er og modell Flavy Barla. Teamkollegaen i Alpine, Pierre Gasly, skal date den portugisiske modellen Kika Cerqueira Gomes. Lance Stroll har i flere år hatt et forhold til den italienske modellen Sara Pagliaroli, som flere  ganger har vært å se på Formel 1-løp. Kevin Magnussen har vært gift med Louise Gjørup siden 2019, og sammen har de to døtre, henholdsvis tre og ett år gamle. Hans Haas-kollega Nico Hülkenberg er også gift - med den litauiske motedesigneren og eks-modellen Egle Ruskyte.  Hun kaller seg selv for «heklejenta» på Instagram. De giftet seg sommeren 2022. Alex Albon har, som Bottas, hentet seg en kjæreste fra toppidretten.  Hans kjæreste Muni Lily He fra Kina er golfspiller. Vil du lese mer om førerne, lagene, banene og duellene i 2024-sesongen? VGs store Formel 1-magasin kan kjøpes i vår nettbutikk (fri frakt!)
Flere Formel 1-stjerner har kjendiser og toppidrettsutøvere som partnere. Lewis Hamilton blir ofte knyttet til celebriteter. Han har også blitt ryktet å date norske Jenny Stray Spetalen. Valtteri Bottas finner kjærligheten med  den australske syklisten Tiffany Cromwell. Max Verstappen er sammen med den brasilianske modellen Kelly Piquet, datteren til Formel 1-legenden Nelson Piquet.